Source: https://pripady.amnesty.sk/pripad/milpah
Timestamp: 2019-12-11 17:29:49+00:00

Document:
Verdikt v prípade Bertinej vraždy
29. novembra súd vydal v Bertinom prípade rozsudok. 7 z 8 obvinených boli za vraždu odsúdení. Napriek tomu, že honduraský súd nakoniec dospel k rozsudku, Amnesty International celý proces hodnotí ako neuspokojiví, pretože počas neho boli opakovane porušované práva rodiny na pravdu a spravodlivosť. Naďalej preto budeme pokračovať v advokácií za práva Bertinej rodiny, COPINH a MILPAH.
Súdne pojednávanie ešte stále nepokročilo
Po tom, ako právnici zastupujúci Bertinu rodinu odmietli uznať rozhodnutie súdu pokračovať v pojednávaní, súd vyhlásil, že súdne konanie opustili a prenechal preto reprezentáciu rodiny na kanceláriu verejného prokurátora. Podľa AI sa jedná o jasné porušenie ich práva na spravodlivý súd, keďže práve kancelária prokuratúry opakovane toto ich právo porušovala, keď im odmietla vydať dôkazový materiál a ešte stále nedokázala identifikovať osoby zodpovedné za objednanie zločinu.
MILPAH a COPINH stále potrebujú našu podporu
Súd zamietol niektoré odvolania organizácie COPINH, ktorá sa sťažovala, že súd neprijal ňou predložené dôkazy a vyzval na pokračovanie súdneho procesu, kým nerozhodne o ostatných. COPINH ale považuje tieto podmienky za neprístupné, pretože jasne naznačujú zaujatosť súdu. Paralelne s tým sa v krajine rozbehla silná hanlivá kampaň proti COPINH a iným environmentálnym organizáciám zo strany právnikov spoločnosti DESA a iných predstaviteľov obchodného sektora. Členovia MILPAH sa navyše v poslednej dobe stali terčom niekoľkých útokov.
Súdny proces bol odročený
Súdny proces s podozrivými z vraždy Berty Cáceres, ktorý mal prebehnúť v septembri, bol odložený, keď právnici zastupujúci obeť obvinili sudcov zo zneužitia moci a utajovania informácií. Tí mali porušiť ich právo na spravodlivý proces a ukázať zaujatosť, keď odmietli pokutovať kanceláriu prokurátora, ktorá im odmietla ukázať relevantné dôkazy.
Oznámenie začiatku súdneho procesu
Súdne konanie s 8 osobami obvinenými za účasť na vražde Berty Cáceres sa bude konať od 10. do 28. septembra. David Castillo, bývalý generálny riaditeľ spoločnosti proti ktorej viedla Berta kampaň a posledná zadržaná osoba v prípade, nebude súčasťou tohto procesu. Organizácia COPINH sa obáva, že súd odsúdi iba najatých vrahov, zatiaľ čo nájomníci a osoby napojené na armádu ostanú na slobode. Dúfajú ale, že prvý proces s vrahmi ochrankyne ľudských práv v krajine poskytne príležitosť zločin lepšie vyšetriť.
Nové úspechy z Hondurasu
14. marca Generálny prokurátor Hondurasu vytvoril novú Kanceláriu prokurátora pre ochranu obrancov ľudských práv, reportérov, sociálnych komunikátorov a operátorov spravodlivosti, ktorá bude okrem iného aj stíhať vládnych predstaviteľov a jednotlivcov páchajúcich zločiny proti týmto skupinám. Delegáti Amnesty koncom mesiaca navštívili Honduras, kde sa zúčastnili aktivít oslavujúcich 25. výročie organizácie COPINH a dodali petície aj podporné listy organizácií MILPAH. Tá potvrdila, že snahy Amnesty a medzinárodný nátlak na vládu Hondurasu im s prácou veľmi pomáhajú.

References: súd 
 súd 
 súd 

Súd 
 súd 
 súd